CELEX: 62021TN0486
Language: el
Date: 2021-08-03 00:00:00
Title: Υπόθεση T-486/21: Προσφυγή της 3ης Αυγούστου 2021 — OE (*) κατά Επιτροπής

18.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 422/19
               
            
         Προσφυγή της 3ης Αυγούστου 2021 —  OE (*1) κατά Επιτροπής
         (Υπόθεση T-486/21)
         (2021/C 422/26)
         Γλώσσα διαδικασίας: η γαλλική
         
            Διάδικοι
         
         
            Προσφεύγουσα-ενάγουσα: OE (*1) (εκπρόσωπος: G. Hervet, δικηγόρος)
         
            Καθής-εναγομένη: Ευρωπαϊκή Επιτροπή
         
            Αιτήματα
         
         Η προσφεύγουσα-ενάγουσα ζητεί από το Γενικό Δικαστήριο:
         κυρίως,
         
                     —
                  
                  
                     να διαπιστώσει την έλλειψη νομιμότητας του άρθρου 71 του ΚΥΚ, επί του οποίου στηρίζεται η απόφαση της αρμόδιας για τον διορισμό αρχής της 5ης Μαΐου 2021·
                  
               επικουρικώς,
         
                     —
                  
                  
                     να διαπιστώσει ότι η απόφαση της αρμόδιας για τον διορισμό αρχής της 5ης Μαΐου 2021 είναι άκυρη·
                  
               κατά συνέπεια,
         
                     —
                  
                  
                     να καταδικάσει την Ευρωπαϊκή Επιτροπή στην καταβολή του ποσού των 51,89 ευρώ στην  OE (*1) ως επιστροφή επαγγελματικών εξόδων·
                  
               
                     —
                  
                  
                     να διατάξει την Ευρωπαϊκή Επιτροπή να παρέχει στη  OE (*1), με οποιονδήποτε τρόπο, όγκο δεδομένων για επαγγελματική χρήση στο διαδίκτυο σε περίπτωση τηλεργασίας στο μέλλον·
                  
               
                     —
                  
                  
                     να διατάξει την Ευρωπαϊκή Επιτροπή να καταβάλει στην  OE (*1) το ποσό των 10 000 ευρώ για τις διάφορες ζημίες που η τελευταία υπέστη·
                  
               
                     —
                  
                  
                     να καταδικάσει την Ευρωπαϊκή Επιτροπή στα δικαστικά έξοδα.
                  
               
            Ισχυρισμοί και κύρια επιχειρήματα
         
         Προς στήριξη της προσφυγής-αγωγής της, η προσφεύγουσα-ενάγουσα προβάλλει τρεις λόγους.
         
                     1.
                  
                  
                     Με τον πρώτο λόγο προβάλλει τον παράνομο χαρακτήρα του άρθρου 71 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και, επικουρικώς, την ακυρότητα της απόφασης της αρμόδιας για τους διορισμούς αρχής (στο εξής: ΑΔΑ) της 5ης Μαΐου 2021, για τον λόγο ότι η τελευταία δεν συνάδει με τη σχετική με το άρθρο 71 του ΚΥΚ νομολογία. Επιπλέον, προς στήριξη του λόγου αυτού, η προσφεύγουσα-ενάγουσα προβάλλει ότι η ΑΔΑ δεν εκπλήρωσε τα καθήκοντα αρωγής και χρηστής διοίκησης και ότι η απόφαση που εξέδωσε συνιστά δυσμενή διάκριση.
                  
               
                     2.
                  
                  
                     Με τον δεύτερο λόγο, προς στήριξη του αιτήματός της περί χορηγήσεως όγκου δεδομένων για επαγγελματική χρήση στο διαδίκτυο, προβάλλει παράβαση του άρθρου 7 του Χάρτη των Θεμελιωδών Δικαιωμάτων της Ευρωπαϊκής Ένωσης.
                  
               
                     3.
                  
                  
                     Με τον τρίτο λόγο, προς στήριξη του αιτήματός της να αποζημιωθεί για τις ζημίες που υπέστη, προβάλλει ότι η συμπεριφορά της Επιτροπής είναι παράνομη και μπορεί να στοιχειοθετήσει εξωσυμβατική ευθύνη της Ένωσης.
                  
               
            (*1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.